wannaphong/clean_thaiwikipedia huggingface dataset:
# วัดถ้ำผาน้ำทิพย์
วัดถ้ำผาน้ำทิพย์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลผาน้ำย้อย อำเภอหนองพอก จังหวัดร้อยเอ็ด เป็นพุทธอุทยานมีเนื้อที่ 2,500 ไร่

วัดถ้ำผาน้ำทิพย์ หรือ วัดผาน้ำทิพย์ หรือ วัดผาน้ำทิพย์เทพประสิทธิ์วนาราม มูลเหตุในการสร้างวัด เมื่อปี พ.ศ. 2493–2494 ท่านพระอาจารย์ศรี มหาวีโร ได้ธุดงค์มาเจริญสมถกัมมัฎฐานบริเวณนี้ ต่อมา พ.ศ. 2493–2500 ท่านพระอาจารย์ได้พาพระภิกษุซึ่งเป็นศิษย์มาปฏิบัติธรรม บริเวณนี้แต่เดิมเป็น ป่าดงดิบสภาพป่า สวยงามตามธรรมชาติ มีสัตว์ป่านานาชนิดอาศัยอยู่ ได้ชื่อว่า ผาน้ำย้อย เพราะมีลักษณะเป็นนหน้าผาสูงชัน มีน้ำตกไหลหยดย้อยตลอดเวลาทั้งปี เมื่อชาวบ้านเจ็บป่วยก็จะได้น้ำ ณ จุดนี้ไปดื่มกิน เพื่อรักษาโรคตามความเชื่อจึงเป็นสาเหตุหนึ่งที่ได้ชื่อว่า "วัดผาน้ำทิพย์เทพประสิทธิ์วนาราม" ต่อมาสภาพป่าถูกทำลายเนื่องจากประชาชนได้ลักลอบตัดไม้บางกลุ่มก็เข้าไปทำไม้แปรรูปขาย ทางราชการจึงได้พิจารณาเห็นความสำคัญของพุทธศาสนา

ดังนั้นในปี พ.ศ. 2517 ประสิทธิ์ ทองใบใหญ่ รองผู้ว่าราชการจังหวัดร้อยเอ็ด ในสมัยนั้น จึงได้กราบนิมนต์ท่าน พระอาจารย์ศรี มหาวีโร วัดประชาคมวนาราม จังหวัดร้อยเอ็ด เพื่อให้ท่านพิจารณาตั้งวัดเป็นการถาวรขึ้น ท่านได้ส่งพระมาจำพรรษา จำนวน 5 รูป ซึ่งมี หลวงปู่ บุญศรี ญาณธมฺโม รวมอยู่ด้วย จนตั้งวัดเมื่อวันที่ 16 เมษายน พ.ศ. 2535 ผู้ขออนุญาตสร้างวัดคือ นายทองหล่อ วรเชษฐ ได้รับพระราชทานวิสุงคามสีมาเมื่อวันที่ 27 พฤษภาคม พ.ศ. 2558 

พระมหาเจดีย์ชัยมงคล
วัดเป็นที่ประดิษฐาน "พระมหาเจดีย์ชัยมงคล" ซึ่งได้เริ่มก่อสร้างใน พ.ศ. 2528 โดยมีพระเทพวิสุทธิมงคล หรือหลวงปู่ศรีมหาวีโร ซึ่งเป็นศิษย์ของพระครูวินัยธรมั่น ภูริทตฺโต เป็นผู้ดำเนินการก่อสร้าง โดยมีวัตถุประสงค์เพื่อให้เป็นศูนย์กลางการฝึกอบรมในด้านการบำเพ็ญปฏิบัติสมถวิปัสสนากรรมฐานแก่พระภิกษุสงฆ์และพุทธศาสนิกชน

พระมหาเจดีย์ชัยมงคลภายในบรรจุพระบรมสารีริกธาตุ มีลักษณะเป็นรูประฆังคว่ำ ศิลปะผสมผสานระหว่างภาคกลางและภาคอีสาน ภายนอกพระมหาเจดีย์ชัยมงคล มีวิหารคด หอระฆัง และเจดีย์บริวารทั้ง 8 องค์ มีความกว้าง 101 เมตร ความยาว 101 เมตร ความสูง 101 เมตร สร้างในเนื้อที่ 101 ไร่ และยอดทองคำใช้ทองคำมี่มีน้ำหนักถึง 60 กิโลกรัม ภายในนอกจากประดิษฐานพระบรมสารีริกธาตุซึ่งอยู่ชั้นบนสุด แล้วยังเป็นที่ประดิษฐานรูปเหมือนของพระเกจิอาจารย์ในอดีตทั้ง 101 องค์ มีพิพิธภัณฑ์วิปัสสนากรรมฐานของหลวงปู่ศรี

พระมหาเจดีย์ชัยมงคลออกแบบโดยกรมศิลปากร เป็นสีขาวตกแต่งลวดลายตระการตาด้วยสีทองเหลืองอร่าม รายล้อมด้วยเจดีย์องค์เล็กทั้ง 8 ทิศสร้าง ในเนื้อที่ 101 ไร่ กว้าง 101 เมตร ยาว 101 เมตร ความสูง 101 เมตร รวมยอดทองคำเป็น 109 เมตร ใช้ทอง คำหนัก 4,750 บาท หรือประมาณ 60 กิโลกรัม ภายในองค์พระมหาเจดีย์เหมือน อยู่บนวิมานแดนสวรรค์ 

 ชั้นที่ 1 เป็นห้องโถงกว้างใหญ่ โอ่อ่า ผนังจารึกนามทานาธิบดีต่าง ๆ ใช้เป็นห้องประชุม บำเพ็ญบุญ 
 ชั้นที่ 2 เป็นห้องโถงโอ่อ่าเช่นกัน ผนังติดตั้งรูปพระพุทธประวัติ ลวดลายไทยวิจิตรพิสดาร 
 ชั้นที่ 3 เป็นที่ประดิษฐานรูปพระณาจารย์ ปราชญ์ อีสานในอดีต เป็นรูปเหมือนสลักหินอ่อน และหุ่นรูปเหมือนพระสุปฏิปันโน 101 องค์ 
 ชั้นที่ 4 จัดเป็นพิพิธภัณฑ์แสดงวัดวาอาราม สถานปฏิบัติสม ถะวิปัสสนา กรรมฐานที่หลวงปู่ศรี เคยบำเพ็ญธรรมมา
 ชั้นที่ 5 บันไดเวียน 119 ชั้น เป็นห้องโถงรูประฆัง 8 เหลี่ยมบรรจุพระบรมสารีริกธาตุ
อ้างอิง

ถ้ำผาน้ำทิพย์
หมวดหมู่:อำเภอหนองพอก
# วัดกลางมิ่งเมือง
วัดกลางมิ่งเมือง เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองร้อยเอ็ด จังหวัดร้อยเอ็ด ที่ดินตั้งวัดมีเนื้อที่ 8 ไร่ 1 งาน 48 ตารางวา

วัดกลางมิ่งเมือง เดิมชื่อ วัดกลาง เหตุเพราะตั้งอยู่กลางเมืองร้อยเอ็ด สันนิษฐานว่าสร้างก่อนตั้งเมืองร้อยเอ็ด ในขณะนั้นอยู่ในการปกครองของขอม วัดเป็นที่ประดิษฐานพระพุทธรูปประจำเมืองร้อยเอ็ด พระพุทธมิ่งเมืองมงคล สร้างขึ้นในสมัยอยุธยา ตั้งวัดเมื่อ พ.ศ. 2084 ได้รับพระราชทานวิสุงคามสีมาเมื่อ พ.ศ. 2090 ในอดีตเคยใช้เป็นสถานที่ประกอบพิธีถือน้ำพิพัฒน์สัตยา เขตวิสุงคามสีมา กว้าง 20 เมตร ยาว 40 เมตร

ในสมัยของนายวิญญู อังคณารักษ์ เป็นผู้ว่าราชการจังหวัดร้อยเอ็ดได้ขอพระราชทานยกวัดราษฎร์ขึ้นเป็นพระอารามหลวงชั้นตรี ชนิดสามัญ ตั้งแต่วันที่ 26 พฤษภาคม พ.ศ. 2508 ด้านการศึกษายังเป็นสถานที่ศึกษาปริยัติธรรมและสถานที่สอบธรรมสถานชื่อ โรงเรียนสุนทรธรรมปริยัติ โดยโรงเรียนพระปริยัติธรรมแผนกธรรมและบาลี เปิดสอนเมื่อ พ.ศ. 2413 และโรงเรียนพระปริยัติธรรมแผนกสามัญ เปิดสอนเมื่อ พ.ศ. 2514

อาคารเสนาสนะที่สำคัญ ได้แก่ อุโบสถสมัยอยุธยาตอนปลาย กว้าง 12.50 เมตร ยาว 20 เมตร มีภาพจิตรกรรมฝาผนัง เรื่องพุทธประวัติ ภายในอุโบสถประดิษฐาน พระพุทธมิ่งเมือง ศาลาการเปรียญ  กว้าง 15 เมตร ยาว 27 เมตร เป็นอาคารคอนกรีตเสริมเหล็ก สร้างเมื่อ พ.ศ. 2511 กุฏิสงฆ์จำนวน 9 หลัง เป็นอาคารครึ่งตึกครึ่งไม้ 2 หลัง และตึก 7 หลัง และวิหารกว้าง 6 เมตร ยาว 35 เมตร สร้างเมื่อ พ.ศ. 2526 เป็นอาคารคอนกรีต

รายนามเจ้าอาวาส
 พระครูหลักคำ (วา)
 พระครูหลักคำ สุทธวงศา 
 พระครูเพ็ง 
 พระครูตา  พ.ศ. 2446–2455
 พระครูเพ็ญธรรมคุณ  พ.ศ. 2456–2490
 พระสุนทรธรรมประพุทธ (หล้า สีลวํโส ชุปวา) พ.ศ. 2490–2528
 พระวัชรกิตติคุณ
# วัดถ้ำเขาวง (จังหวัดอุทัยธานี)
วัดถ้ำเขาวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมในตำบลบ้านไร่ อำเภอบ้านไร่ จังหวัดอุทัยธานี

ประวัติ
วัดถ้ำเขาวงตั้งวัดเมื่อวันที่ 19 ธันวาคม พ.ศ. 2548 แต่เดิมชื่อ ธรรมสถานถ้ำเขาวง เริ่มต้นจากหลวงพ่อสนอง กตปุญโญ เจ้าอาวาสวัดสังฆทาน จังหวัดนนทบุรี ได้พาคณะพระภิกษุซึ่งเป็นศิษย์ยานุศิษย์เดินธุดงค์ผ่านมาพบเห็นสถานที่นี้ อันมีภูมิประเทศล้อมรอบด้วยภูเขา ด้านบนมีถ้ำหลายแห่ง ในหน้าฝนจะมีน้ำตกไหลให้ความร่มเย็นชุ่มชื่น จึงพักอยู่ 2–3 วัน แล้วก็ออกเดินทางต่อไป ต่อมาภายหลังหลวงพ่อบุญส่ง ปิยธมโมซึ่งเป็นลูกศิษย์หลวงพ่อสนอง กตปุญโญ ได้พาหมู่คณะพระภิกษุเดินทางผ่านมาทางนี้อีกหลายหน จนเมื่อ พ.ศ. 2528 หลวงพ่อบุญส่ง ปิยธมโมจึงได้ขออนุญาตติหลวงพ่อสนอง กตปุญโญ เพื่อพัฒนาเป็นสถานปฏิบัติธรรม ในระยะแรกกกุฏกิเป็นเพียงถ้ำ มีกระต๊อบมุงหญ้าคา ที่ชาวบ้านมาช่วยสร้างถวาย 2–3 หลัง จนเมื่อประมาณ พ.ศ. 2530 ลวงพ่อท่านคิดว่าการจำพรรษาอยู่ด้านบนเป็นการลำบากมาก จึงคิดย้ายสำนักมาอยู่ข้างล่าง ประจวบกับมีนายทง เลขยัน หรือโยมถุง มีจิตศรัทธาถวายที่ดินให้จำนวนหนึ่ง จากนั้นจึงได้สร้างกุฏิศาลาที่พัก

ประมาณ พ.ศ. 2536–2537 ท่านเริ่มทำการปลูกสร้างศาลาทรงไทยเอนกประสงค์ขึ้นเพื่อเชิดชูสถาปัตยกรรมไทย จึงชักชวนญาติโยมหาทุนทรัพย์มาทำการก่อสร้าง แต่เมื่อเศรษฐกิจไม่ดี การพัฒนาจึงล่าช้าลงกับทั้งวัสดุสิ่งของมีราคาเพิ่มขึ้น ท่านจึงคิดที่จะนำวัตถุดิบจากธรรมชาติที่มีอยู่นำมาประยุกต์ใช้ให้เกิดประโยชน์ เช่นตอไม้รากไม้ ไม้แกนร่อนที่ถูกไฟไหม้ นำมาสร้างเป็นเสนาสนะต่าง ๆ

อาคารเสนาสนะ
เสนาสนะของวัดเป็นอาคาร 4 ชั้น มีลักษณะสถาปัตยกรรมไทย ใต้ถุนเป็นลานเอนกประสงค์รวมทั้งร้านขายของ ชั้นที่ 2 เป็นวิหาร ชั้นที่ 3 เป็นกุฏิ อุโบสถอยู่ชั้น 4 สร้างด้วยไม้สัก และไม้มะค่า รวมทั้งไม้เก่าจากเรือนไทยแถวอยุธยา อ่างทอง หลังคานำมาจากลำพูน ช่างที่เข้าตัวเรือน รวมทั้งทำส่วนตัวเหงา ป้านลม และจั่ว มาจากอยุธยา ด้านหลังอาคารทรงไทยเป็นเขาหินปูน ด้านหน้ามีบ่อน้ำ มีสวนนที่ตกแต่งด้วยหิน ไม้ดัด และไม้ประดับ ระหว่างทางเดินที่จะขึ้นไปชมถ้ำ ถ้ำมีอยู่ 7–8 ถ้ำ บางถ้ำเป็นที่นั่งวิปัสสนาสำหรับพระภิกษุ บางถ้ำเป็นถ้ำค้างคาว บางถ้ำมีหินงอกหินย้อย บนเขามีที่ราบกว้างมีต้นไม้หลายชนิด เช่น ไม้ยาง ไม้มะค่า ไม้เสลา เป็นต้น มีสัตว์ป่าอาศัยอยู่บ้าง
# ศาสนาซิกข์ในประเทศอัฟกานิสถาน
ศาสนาซิกข์ในประเทศอัฟกานิสถาน มีผู้นับถือน้อย ส่วนใหญ่อาศัยอยู่ในเมืองหลัก ซึ่งจำนวนมากอยู่ในจะลาลาบาด, กัซนี, คาบูล และจำนวนน้อยในกันดะฮาร์และโฆสต์ ชาวอัฟกันที่นับถือศาสนาซิกข์มักมีเชื้อสายปาทาน,Ruchi Kumar, The decline of Afghanistan's Hindu and Sikh communities , Al Jazeera, 2017-01-01, "the culture among Afghan Hindus is predominantly Pashtun"Beena Sarwar, Finding lost heritage , Himal, 2016-08-03, "Singh also came across many non turban-wearing followers of Guru Nanak in Pakistan, all of Pashtun origin and from the Khyber area."Sonia Dhami, Sikh Religious Heritage – My visit to Lehenda Punjab , Indica News, 2020-01-05, "Nankana Sahib is also home to the largest Sikh Pashtun community, many of whom have migrated from the North West Frontier Provinces, renamed Khyber-Pakhtunwa."Neha, Pak misusing Durand Line to facilitate terrorists, says Pashtun , Siasat Daily, 2019-09-20, "The members of the Pashtun and Afghan Sikh community living in Europe and UK have gathered in Geneva"Sabrina Toppa, Despite border tensions, Indian Sikhs celebrate festival in Pakistan , TRT World, 2019-04-16, "Hasanabdal is home to around 200 Sikh families that have primarily moved from Pakistan’s Khyber Pakhtunkhwa province, including Pakistan’s former tribal areas. The majority are Pashtun Sikhs who abandoned their homes and took refuge near Sikhism’s historical sites." Hindkowan หรือปัญจาบ และพูดภาษาHindko, ปาทาน, ปัญจาบ, ดารี และฮินดูสตานี (อูรดู-ฮินดี)Shaista Wahab, Barry Youngerman. A Brief History of Afghanistan  Infobase Publishing, 2007. , . Pg18 

ในคริสต์ทศวรรษ 1970 เคยมีชาวซิกข์จำนวนระหว่าง 200,000 ถึง 500,000 (1.8% - 4.6% ของประชากรทั้งประเทศ) และมีจำนวนลดน้อยลงนับตั้งแต่สงครามอัฟกันเริ่มต้นขึ้น 

การประมาณการประชากรทั้งหมด (ประเทศอัฟกานิสถานไม่ได้ทำสำมะโนประชากรตั้งแต่ ค.ศ. 1979) อยู่ที่ประมาณ 1,200 ครัวเรือนหรือ 8,000 คนใน ค.ศ. 2013; 1,000 คนใน ค.ศ. 2019 (ตามรายงานของนรินทร สิงห์ ขาลสา (Narinder Singh Khalsa) ชาวอัฟกันที่นับถือศาสนาซิกข์ใน Wolesi Jirga) และประมาณ 70 ถึง 80 ครัวเรือนหรือ 700 คนใน ค.ศ. 2020 (จากรายงานของ ราช สุตะกะ (Raj Sutaka) นักธุรกิจชาวซิกข์จากคาบูล)

พลัดถิ่น

อัตราประชากรระหว่างชาวอัฟกันที่นับถือศาสนาซิกข์กับฮินดูอยู่ที่ประมาณ 60:40 เพราะทั้งสองประชากรมักถูกรวมกันในการประมาณการในอดีตและปัจจุบัน เมื่อไม่มีข้อมูลสำมะโนทางการ หลังรวมค่าประมาณประชากรที่หลากหลาย ประชากรซิกข์ในคริสต์ทศวรรษ 1970 จึงมีอยู่ประมาณ 200,000 ถึง 500,000 คน

ในคริสต์ทศวรรษ 1990 มีจำนวนชาวอัฟกันที่นับถือศาสนาซิกข์ลดลงต่ำกว่า 50,000 คน เนื่องจากผู้คนอพยพออกจากประเทศจากการกดขี่ทางศาสนาของตอลิบาน ใน ค.ศ. 2013 มีชาวอัฟกันที่นับถือศาสนาซิกข์ประมาณ 800 ครัวเรือน ซึ่งในจำนวนนี้ 300 ครัวเรือนอาศัยอยู่ที่คาบูล ผู้นำซิกข์ในอัฟกานิสถานอ้างว่ามีชาวอัฟกันที่นับถือศาสนาซิกข์รวม 3,000 คน ครอบครัวซิกข์หลายคนเลือกที่จะอพยพไปยังประเทศอินเดีย, ทวีปอเมริกาเหนือ, สหภาพยุโรป, สหราชอาณาจักร, ปากีสถาน, รัสเซีย ฯลฯ

 หมายเหตุ
# จานิสซารี
จานิสซารี (, ,) เป็นสมาชิกหน่วยทหารราบชั้นสูงที่อยู่ในกองทหารรักษาพระองค์ของราชวงศ์ออตโตมัน และเป็นกองทัพประจำการสมัยใหม่หน่วยแรกในยุโรปGoodwin, Jason (1998). Lords of the Horizons: A History of the Ottoman Empire. New York: H. Holt, 59,179–181. . กองกำลังน่าจะก่อตั้งขึ้นในรัชสมัยสุลต่านออร์ฮานที่ 1 (ค.ศ. 1324–1362) ในสมัยแกรนด์วิเซียร์อาลาเอดดีน

จานิสซารีเริ่มต้นขึ้นในฐานะกองกำลังชั้นยอดที่ผ่านการคัดเลือกตามระบบเดฟชีร์แม (devşirme) ของการเกณฑ์เด็ก ซึ่งชาวแอลเบเนีย, อาร์มีเนีย, บอสเนีย, บัลแกเรีย, โครเอเชีย, กรีก และเซิร์บถูกนำตัวไป, เรียกเกณฑ์, บังคับขริบหนังหุ้มปลาย และเข้ารับอิสลาม แล้วจดทะเบียนเข้ากับกองทัพออตโตมันThe New Encyclopedia of Islam, ed. Cyril Glassé, Rowman & Littlefield, 2008, p.129 พวกเขามีชื่อเสียงจากความสามัคคีที่ประสานด้วยระเบียบวินัยที่เข้มงวด พวกเขาได้รับเงินเดือน ซึ่งต่างจากทาสทั่วไป ห้ามแต่งงานก่อนอายุ 40 ปีหรือมีส่วนร่วมในการค้าขาย และคาดหวังให้จงรักภักดีต่อสุลต่านอย่างเต็มที่ ในคริสต์ศตวรรษที่ 17 เนื่องจากการขยายตัวอย่างมากของกองทัพประจำการออตโตมัน ทำให้มีการผ่อนคลายนโยบายการเกณฑ์ของกองทัพในขั้นต้นที่เข้มงวด พลเมืองเข้าร่วมในนี้เพื่อได้รับผลประโยชน์จากสถานะทางเศรษฐกิจสังคม ทำให้ในภายหลัง กองทัพนี้ค่อย ๆ สูญเสียความเป็นทหาร ภายใต้กระบวนการที่มีชื่อเรียกว่า 'การทำให้เป็นพลเมือง' (civilianization)

ในช่วงแรก จานิสซารีเป็นทหารที่น่าเกรงขาม แต่ในขณะที่ยุโรปตะวันตกพัฒนาเทคโนโลยีองค์กรทหารให้ทันสมัย จานิสซารีกลายเป็นกองกำลังโต้ตอบที่ต้านศัตรูในทุกรูปแบบ อำนาจทางทหารของออตโตมันเริ่มล้าสมัยไปเรื่อย ๆ แต่เมื่อจานิสซารีรู้สึกว่าสิทธิพิเศษของตนถูกคุกคาม หรือกลุ่มคนภายนอกต้องการที่จะทำให้ตนทันสมัย หรืออาจถูกกีดกันโดยกองทหารม้า พวกเขาก็จะก่อกบฏ ในเวลาที่จานิสซารีถูกปราบปราม ก็สายเกินไปแล้วที่กองทัพออตโตมันจะเดินหน้าตามทันพวกตะวันตกPeter Mansfield, A History of the Middle East (1991) p. 31 กองกำลังนี้ถูกยุบในรัชสมัยสุลต่านมาห์มุดที่ 2 ใน ค.ศ. 1826 ในเหตุการณ์ที่เป็นมงคล (Auspicious Incident) ซึ่งทำให้จานิสซารีถูกประหารชีวิต 6,000 นายหรือมากกว่านั้น
# คติข้อยกเว้นอเมริกัน
คติข้อยกเว้นอเมริกัน  เป็นแนวคิดที่เชื่อว่าสหรัฐอเมริกาเป็นชาติที่มีความแปลกแตกต่างจากชาติอื่น ๆ โดยกำเนิด American Exceptionalism: A Double-Edged Sword. Seymour Martin Lipset. New York, N.Y.: W.W. Norton & Co., Inc. 1996. p. 18. ผู้ที่สนับสนุนแนวคิดนี้อ้างเหตุผลว่าค่านิยม, ระบบการเมือง และพัฒนาการทางประวัติศาสตร์ของสหรัฐนั้นแปลกแตกต่างเป็นพิเศษในประวัติศาสตร์ของมนุษยชาติ และมักมาพร้อมกับการบ่งชี้เป็นนัยว่าสหรัฐ "ได้รับการกำหนดและได้รับสิทธิให้มีบทบาทจำเพาะในเชิงบวกในเวทีโลก"

ซีมอร์ มาร์ติน ลิปเซต นักรัฐศาสตร์ชาวอเมริกัน สามารถตามค้นที่มาของคติข้อยกเว้นอเมริกันกลับไปได้ถึงการปฏิวัติอเมริกาที่ซึ่งสหรัฐ "เกิดขึ้นในฐานะรัฐใหม่" พร้อมชุดแนวคิดพิเศษของสหรัฐSeymour Martin Lipset, The first new nation (1963). ชุดค่านิยมและแนวคิดนี้มีรากฐานมาจากเสรีภาพ (liberty), ความเท่าเทียมต้องมาก่อนกฎหมาย (equality before the law), ความรับผิดชอบเป็นของปัจเจก (individual responsibility), สาธารณรัฐนิยม (republicanism), ประชาธิปไตยผู้แทน (representative democracy) และระบบเศรษฐกิจแบบ "ปล่อยให้ทำไป" หลักการเหล่านี้มักถูกเรียกรวมกันว่าเป็น "คติข้อยกเว้นอเมริกัน" (American exceptionalism)Lipset, American Exceptionalism, pp. 1, 17–19, 165–74, 197 และถ่ายทอดไปสู่คติที่ว่าสหรัฐเป็นที่รับรู้ในระดับท้องถิ่นและระดับนานาชาติว่าเหนือกว่าชาติอื่นหรือมีภาระพิเศษที่จะต้องเปลี่ยนแปลงโลกWalt, Stephen M. "The Myth of American Exceptionalism." Foreign Policy (October 21, 2011)

ทฤษฎีว่าด้วยคติข้อยกเว้นพิเศษของสหรัฐมีการพัฒนาไปตลอดเวลา อาแล็กซี เดอ ต็อกวีล นักรัฐศาสตร์ชาวฝรั่งเศส เป็นนักเขียนคนแรกที่อธิบายสหรัฐว่า "มีข้อยกเว้นพิเศษ" (exceptional) หลังเขาเดินทางไปสหรัฐในปี 1831de Tocqueville, Alexis. Democracy in America (1840), part 2, p. 36: "The position of the Americans is therefore quite exceptional, and it may be believed that no other democratic people will ever be placed in a similar one." เอกสารเก่าแก่ที่สุดที่มีการใช้ศัพท์ "American exceptionalism" โดยเฉพาะปรากฏในข้อถกเถียงของผู้สนับสนุนคอมมิวนิสต์ในปลายทศวรรษ 1920
# การเลือกตั้งสมาชิกสภาผู้แทนราษฎรกรุงเทพมหานคร เขต 9 แทนตำแหน่งที่ว่าง พ.ศ. 2565
การเลือกตั้งสมาชิกสภาผู้แทนราษฎรกรุงเทพมหานคร เขต 9 แทนตำแหน่งที่ว่าง พ.ศ. 2565 เป็นการเลือกตั้งสมาชิกสภาผู้แทนราษฎรกรุงเทพมหานคร เขต 9 แทนที่นายสิระ เจนจาคะ ที่ศาลรัฐธรรมนูญมีคำวินิจฉัยให้พ้นจากตำแหน่ง โดยกำหนดให้มีการเลือกตั้งในวันที่ 30 มกราคม พ.ศ. 2565ประกาศคณะกรรมการการเลือกตั้ง เรื่อง กำหนดวันเลือกตั้ง และวันรับสมัครรับเลือกตั้งสมาชิกสภาผู้แทนราษฎรกรุงเทพมหานคร เขตเลือกตั้งที่ ๙ แทนตำแหน่งที่ว่าง

 ที่มา 
ในวันที่ 22 มกราคม พ.ศ. 2564 พล.ต.อ.เสรีพิศุทธ์ เตมียเวส สมาชิกสภาผู้แทนราษฎรแบบบัญชีรายชื่อและหัวหน้าพรรคเสรีรวมไทยและ สส.อีก 144 คนได้เข้าชื่อยื่นต่อนายชวน หลีกภัย ประธานสภาผู้แทนราษฎรเพื่อให้ส่งเรื่องไปยังศาลรัฐธรรมนูญเพื่อขอให้ศาลวินิจฉัยว่าสมาชิกภาพสส.ของนายสิระสิ้นสุดลงหรือไม่ เพราะนายสิระเคยต้องคำพิพากษาถึงที่สุดให้จำคุกในฐานฉ้อโกงเมื่อ พ.ศ. 2538 โดยศาลรัฐธรรมนูญมีมติรับคำร้องในวันที่ 3 กุมภาพันธ์ พ.ศ. 2564 แต่ศาลมิได้สั่งให้นายสิระหยุดปฏิบัติหน้าที่แต่อย่างใด และในวันที่ 22 ธันวาคม พ.ศ. 2564 ศาลฯ ได้มีคำวินิจฉัยให้นายสิระพ้นจากตำแหน่ง สส. โดยให้มีผลย้อนหลังไปถึงวันเลือกตั้ง เพราะนายสิระขาดคุณสมบัติเพื่อลงสมัครรับเลือกตั้งมาตั้งแต่ต้นคำวินิจฉัยที่ ๒๔/๒๕๖๔ ลงวันที่ ๒๒ ธันวาคม ๒๕๖๔ เรื่อง ประธานสภาผู้แทนราษฎรส่งคำร้องขอให้ศาลรัฐธรรมนูญวินิจฉัยตามรัฐธรรมนูญ มาตรา ๘๒ ว่า สมาชิกภาพของสมาชิกสภาผู้แทนราษฎรของนายสิระ เจนจาคะ สิ้นสุดลงตามรัฐธรรมนูญ มาตรา ๑๐๑ (๖) ประกอบมาตรา ๙๘ (๑๐) หรือไม่ จึงต้องจัดให้มีการเลือกตั้งใหม่ภายใน 45 วันนับตั้งแต่ตำแหน่งนั้นว่างลง

 ผู้สมัคร 
คณะกรรมการการเลือกตั้งได้กำหนดวันรับสมัครรับเลือกตั้งในวันที่ 6 – 10 มกราคม พ.ศ. 2565ประกาศคณะกรรมการการเลือกตั้ง เรื่อง การสมัครรับเลือกตั้งสมาชิกสภาผู้แทนราษฎรกรุงเทพมหานคร เขตเลือกตั้งที่ ๙ แทนตำแหน่งที่ว่าง โดยพรรคการเมืองที่ส่งผู้สมัครมีรายชื่อดังต่อไปนี้
 พรรค ผู้สมัคร หมายเลข   ไทยภักดี นายพันธุ์เทพ ฉัตรนะรัชต์ <center><center>1  กล้า นายอรรถวิชช์ สุวรรณภักดี <center><center>2  เพื่อไทย นายสุรชาติ เทียนทอง <center><center>3  ยุทธศาสตร์ชาติ นางสาวกุลรัตน์ กลิ่นดี <center><center>4  ไทยศรีวิไลย์ นายรุ่งโรจน์ อิบรอฮีม  <center><center>5  ก้าวไกล นายกรุณพล เทียนสุวรรณ <center><center>6  พลังประชารัฐ  นางสรัลรัศมิ์ เจนจาคะ <center><center>7    ครูไทยเพื่อประชาชน นายเจริญ ชัยสิทธิ์ <center><center>8

 ผลการเลือกตั้ง
# บาร์นสตาเปิล
บาร์นสตาเปิล หรือ บาร์นสตาเบิล (, G. E. Pointon, ed. (1983) BBC Pronouncing Dictionary of British Names; 2nd ed. Oxford: Oxford University Press; p. 18 หรือ) เป็นเมืองท่าริมแม่น้ำในนอร์ธเดวอน ประเทศอังกฤษ ประชากรในเขตแพริชของเมืองตามสำมะโน ค.ศ. 2011 มีจำนวน 24,033 คน พื้นที่เมืองนี้และที่อยู่อาศัยใกล้เคียงอย่างบิชอปส์ทอว์ตัน, เฟรมิงตัน และแลนด์คีย์มีประชากรรวม 46,619 คนใน ค.ศ. 2020

ภูมินามวิทยา
รูปสะกด Barnstable เลิกใช้ไปแล้ว แต่ยังปรากฏอยู่ในชื่อเทศมณฑลและเมืองในสหรัฐ ชื่อนี้ปรากฏขึ้นในคริสต์ศตวรรษที่ 10 และน่าจะมาจากคำภาษาอังกฤษยุคเริ่มแรกว่า bearde หมายถึง "ขวานรบ" กับคำว่า stapol หมายถึง "เสา" (เสาที่ใช้เป็นเครื่องหมายระบุสถานที่ชุมนุมทางศาสนาหรือทางปกครอง) ข้อสันนิษฐานที่ว่าคำว่า staple ในชื่อเมืองนี้หมายถึง "ตลาด" ซึ่งสื่อถึงตลาดแห่งหนึ่งในช่วงที่ก่อตั้งเมือง น่าจะไม่ถูกต้อง เพราะพบการใช้คำว่า staple ในความหมายนี้เป็นครั้งแรกใน ค.ศ. 1423

ภูมิศาสตร์

ภูมิอากาศ

ประชากร
ประชากรในเขตแพริชบาร์นสตาเปิลตามสำมะโน ค.ศ. 1801 มี 3,748 คน ใน ค.ศ. 1901 มี 9,698 คน และใน ค.ศ. 2001 มี 22,497 คนOffice for National Statistics. Barnstaple (Parish): Ethnic Group, 2001 

ใน ค.ศ. 2011 กลุ่มชาติพันธุ์ในเมืองมีดังนี้:Office for National Statistics. Barnstaple (Parish): Ethnic Group, 2011 
ชางอังกฤษผิวขาว 93.9%
ชาวไอริชผิวขาว 0.3%
ชนผิวขาวอื่น ๆ 2.6%
ผสมเชื้อชาติ 1.2%
เอเชีย 1.6%
ชนผิวดำ 0.3%
อื่น ๆ 0.1%

เมืองพี่น้อง
บาร์นสตาเปิลมีเมืองพี่น้องกับเมืองดังนี้:
 บาร์นสตาเบิล สหรัฐ
 อึลท์เซิน ประเทศเยอรมนี
 ทรูวีล-ซูร์-แมร์ ประเทศฝรั่งเศส
 ซูซา ประเทศอิตาลี
# เครื่องยนต์แฉกดาว
เครื่องยนต์แฉกดาว  เป็นเครื่องยนต์สันดาปภายในประเภทหนึ่ง กระบอกสูบของเครื่องยนต์ประเภทนี้จะเรียงตัวกันเป็นแฉกดาวพุ่งออกจากศูนย์กลาง มีตั้งแต่ห้าแฉกไปจนถึงเจ็ดแฉก ถูกใช้งานในเครื่องบินใบพัดเดี่ยว

เครื่องยนต์แฉกดาวถูกคิดค้นโดยชาร์ล แมทธิว แมนลี (Charles Matthews Manly) วิศวกรชาวอเมริกันเมื่อค.ศ. 1901 เครื่องยนต์ที่เขาสร้างขึ้นมามีกำลัง 52 แรงม้าที่อัตรา 950 รอบต่อนาที
# แอบูแมแฮลเล
แอบูแมแฮลเล  เป็นหมู่บ้านในตำบลดอบูย์เยโจนูบี อำเภอดอบูแดชต์ เทศมณฑลออโมล จังหวัดมอแซนแดรอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 230 คนใน 59 ครัวเรือน
# คอเชิส เคลย์
โจชัว คาร์เพห์ (เกิด 30 มกราคม ค.ศ. 1993) หรือชื่อในวงการคือ คอเชิส เคลย์ (Cautious Clay) เป็นนักร้อง นักแต่งเพลง และโปรดิวเซอร์ชาวอเมริกันCautious Clay takes us on a dream sequence in SIDEWINDER Michael Marottaon, Vanyaland, June 18, 2019 คาร์เพห์เกิดและเติบโตในคลีฟแลนด์ เขาเข้าเรียนที่โรงเรียนเบเนดิกตินไฮสกูล และสำเร็จการศึกษาระดับปริญญาตรี ด้านวิเทศสัมพันธ์ จากมหาวิทยาลัยจอร์จวอชิงตัน เขาเคยทำงานเป็นตัวแทนอสังหาริมทรัพย์ร่วมสองปี การโฆษณาอีกหนึ่งปี ก่อนเดินทางไปสานฝันงานดนตรีแบบเต็มเวลา 

ใน ค.ศ. 2019 เขาร่วมเขียนเพลงให้กับเทย์เลอร์ สวิฟต์ ในเพลง "ลอนดอนบอย" จากอัลบัมชุดที่เจ็ด เลิฟเวอร์ และอีกสามเพลงของจอห์น เลเจนด์ในอัลบัม บิกเกอร์เลิฟ
# อำเภอกลาง (เทศมณฑลแกลเอเยแกนจ์)
อำเภอกลางของเทศมณฑลแกลเอเยแกนจ์  เป็นอำเภอในเทศมณฑลแกลเอเยแกนจ์ จังหวัดเคร์มอน ประเทศอิหร่าน จากสำมะโน พ.ศ. 2549 อำเภอนี้มีประชากร 45,367 คนใน 9,538 ครัวเรือน อำเภอนี้มีเมืองเพียงเมืองเดียวคือแกลเอเยแกนจ์ และแบ่งออกเป็น 2 ตำบลคือตำบลแกลเอเยแกนจ์และตำบลโซร์เฆกอลเอฮ์
# ทเวนตีวันซาเวจ
เชยา บิน อับราฮัม-โจเซฟ (เกิด 22 ตุลาคม ค.ศ. 1992) หรือชื่อในวงการคือ ทเวนตีวันซาเวจ (21 Savage) เป็นแร็ปเปอร์ชาวอเมริกัน เกิดและเติบโตในลอนดอน เขาย้ายไปยังเมืองแอตแลนตา รัฐจอร์เจีย ขณะอายุ 7 ปี เขาเริ่มเป็นที่รู้จักหลังจากปล่อยมิกซ์เทปสองชุดเมื่อ ค.ศ. 2015 ก่อนได้รับความสนใจระดับนานาชาติกับอีพีชื่อ ซาเวจโหมด (2016) ที่ทำงานร่วมกับเมโทร บูมิน ซิงเกิล "เอกซ์" (ร้องรับเชิญโดยฟิวเจอร์) และ "โนฮาร์ต" ขึ้นถึงสี่สิบอันดับแรกบนบิลบอร์ดฮอต 100 เขายังเป็นนักร้องรับเชิญให้กับเดรก ในซิงเกิล "สนีกกิง'" จากนั้นจึงได้เซ็นสัญญากับอีพิกเรเคิดส์ ในเดือนมกราคม 2017 

สตูดิโออัลบั้มแรกของทเวนตีวันซาเวจ อีซาอัลบัม (2017) ขึ้นถึงอันดับสองบนบิลบอร์ด 200 ขณะที่ซิงเกิลนำอย่าง "แบงแอตเคานต์" ติดอันดับที่ 12 บนฮอต 100 ต่อมาออกอัลบั้มที่ทำงานร่วมกับออฟเซตและเมโทร บูมินในชื่อ วิทเอาต์วอร์นิง (2017) โดยเพลง "ริกแฟลร์ดริป" ขึ้นสูงสุดที่อันดับ 18 ในสหรัฐ จากนั้นเขาร้องรับเชิญให้กับโพสต์ มาโลนในซิงเกิล "ร็อกสตาร์" ที่ประสบความสำเร็จเชิงพาณิชย์ ขึ้นอันดับหนึ่งบนฮอต 100 และถูกเสนอชื่อเข้าชิงรางวัลบันทึกเสียงแห่งปี และการร่วมงานเพลงร้องหรือแร็ปยอดเยี่ยม ในงานประกาศรางวัลแกรมมีครั้งที่ 61 อัลบั้มชุดที่สองของเขา ไอแอม > ไอวอส กลายเป็นอัลบั้มแรกของเขาที่ติดอันดับหนึ่งในสหรัฐ และมีเพลงฮิตอย่าง "อะล็อต" (ร้องรับเชิญโดยเจ.โคล) ซึ่งชนะรางวัลเพลงแร็ปยอดเยี่ยมในงานประกาศรางวัลแกรมมีครั้งที่ 62
# Streblosiopsis
Streblosiopsis เป็นสกุลของพืชดอกที่อยู่ในวงศ์ Rubiaceae.

ถิ่นกำเนิดของมันคือ บอร์เนียว

สปีชีส์ในสกุล ได้แก่:
 Streblosiopsis cupulata Valeton
# เทศมณฑลแอรอก
แอรอก  เป็นเทศมณฑลในจังหวัดแมร์แคซี ประเทศอิหร่าน โดยมีแอรอกเป็นเมืองหลัก ในอดีตมีชื่อว่าซูลทอนอบอดGitashenasi Province Atlas of Iranاطلس گیتاشناسی استان‌های ایران  จากสำมะโน พ.ศ. 2549 ประชากรในเทศมณฑลนี้ (รวมส่วนที่ภายหลังกลายเป็นเทศมณฑลโฆนดอบและเทศมณฑลแฟรอฮอน) อยู่ที่ 602,971 คนใน 165,955 ครัวเรือน ถ้าไม่รวมส่วนที่แยกออกไป จะเหลือเพียง 535,449 คนใน 148,646 ครัวเรือน เทศมณฑลนี้มีอำเภอเพียงอำเภอเดียวคืออำเภอกลาง และมีเมืองถึง 3 เมืองคือแอรอก, คอร์ชอน และดอวูดอบอด
# Delpinophytum
Delpinophytum เป็นสกุลของพืชดอกที่อยู่ในวงศ์ Brassicaceae, มีเพียงสปีชีส์เดียวคือ 
Delpinophytum patagonicum (Speg.) Speg. 

ถิ่นกำเนิดของมันคือ อาร์เจนตินาตอนใต้
# Demavendia
Demavendia เป็นสกุลของพืชดอกที่อยู่ในวงศ์ Apiaceae.

ถิ่นกำเนิดของมันคือ เอเชียตะวันตกและเอเชียกลาง

สปีชีส์ในสกุล ได้แก่:
 Demavendia pastinacifolia (Boiss. & Hausskn.) Pimenov
# Strephonema
Strephonema เป็นสกุลของพืชดอกที่อยู่ในวงศ์ Combretaceae.

ถิ่นกำเนิดของมันคือ ตะวันตกและตะวันตกกลาง แอฟริกาเขตร้อน

สปีชีส์ในสกุล ได้แก่:

Strephonema mannii 
Strephonema polybotryum 
Strephonema pseudocola 
Strephonema sericeum
# เดฮ์โลรอน
เดฮ์โลรอน  เป็นเมืองและเมืองหลักในเทศมณฑลเดฮ์โลรอน จังหวัดอีลอม ประเทศอิหร่าน จากสำมะโน พ.ศ. 2549 เมืองนี้มีประชากร 27,602 คนใน 5,787 ครัวเรือน

 ประชากร 
ประชากรในเมืองนี้เป็นชาวเคิร์ดและชาวลูร์
# Delostoma
Delostoma เป็นสกุลของพืชดอกที่อยู่ในวงศ์ Bignoniaceae.

ถิ่นกำเนิดของมันคือ อเมริกาใต้ตะวันตก ไป เวเนซุเอลาตะวันตก

สปีชีส์ในสกุล ได้แก่:

Delostoma dentatum 
Delostoma gracile 
Delostoma integrifolium 
Delostoma lobbii
# Deinostema
Deinostema เป็นสกุลของพืชดอกที่อยู่ในวงศ์ Plantaginaceae.

ถิ่นกำเนิดของมันคือ ตอนใต้ รัสเซียตะวันออกไกล ถึงภาคเหนือและภาคตะวันออกของจีน, เอเชียตะวันออกอบอุ่น

สปีชีส์ในสกุล ได้แก่:

Deinostema adenocaula 
Deinostema violacea
# Deilanthe
Deilanthe เป็นสกุลของพืชดอกที่อยู่ในวงศ์ Aizoaceae.

ถิ่นกำเนิดของมันคือ สาธารณรัฐแอฟริกาใต้

สปีชีส์ในสกุล ได้แก่:

Deilanthe hilmarii 
Deilanthe peersii 
Deilanthe thudichumii
# Deceptor
Deceptor เป็นสกุลของพืชดอกที่อยู่ในวงศ์ Orchidaceae.

ถิ่นกำเนิดของมันคือ อินโดจีน

สปีชีส์ในสกุล ได้แก่:
 Deceptor bidoupensis (Tixier & Guillaumin) Seidenf.
# Decazyx
Decazyx เป็นสกุลของพืชดอกที่อยู่ในวงศ์ Rutaceae.

ถิ่นกำเนิดของมันคือ เม็กซิโกถึงอเมริกากลาง

สปีชีส์ในสกุล ได้แก่:

Decazyx esparzae 
Decazyx macrophyllus
# Decorsella
Decorsella เป็นสกุลของพืชดอกที่อยู่ในวงศ์ Violaceae.

ถิ่นกำเนิดของมันคือแอฟริกากลางเขตร้อนตอนกลางตะวันตก พบในประเทศของ แคเมอรูน, สาธารณรัฐคองโก, กาบอง, กานา, ไอวอรี่โคสต์ และ ไลบีเรีย

สปีชีส์ในสกุล ได้แก่:
Decorsella arborea 
Decorsella paradoxa
# Decatropis
Decatropis เป็นสกุลของพืชดอกที่อยู่ในวงศ์ Rutaceae.

ถิ่นกำเนิดของมันคือ เม็กซิโกถึงอเมริกากลาง

สปีชีส์ในสกุล ได้แก่:

Decatropis bicolor 
Decatropis coulteri 
Decatropis paucijuga
# Decatoca
Decatoca เป็นสกุลของพืชดอกที่อยู่ในวงศ์ Ericaceae.

ถิ่นกำเนิดของมันคือ นิวกินี.

สปีชีส์ในสกุล ได้แก่:
 Decatoca spenceri F.Muell.
# Sisyrolepis
Sisyrolepis เป็นสกุลของพืชดอกที่อยู่ในวงศ์ Sapindaceae.

ถิ่นกำเนิดของมันคือ อินโดจีน ถึง คาบสมุทรมาเลเซีย

สปีชีส์ในสกุล ได้แก่:
 Sisyrolepis muricata (Pierre) Leenh.
# Decarya
Decarya เป็นสกุลของพืชดอกที่อยู่ในวงศ์ Didiereaceae.  มีเพียงสปีชีส์เดียวคือ 
Decarya madagascariensis Choux 

ถิ่นกำเนิดของมันคือ มาดากัสการ์
# Decarydendron
Decarydendron เป็นสกุลของพืชดอกที่อยู่ในวงศ์ Monimiaceae.

ถิ่นกำเนิดของมันคือ มาดากัสการ์

สปีชีส์ในสกุล ได้แก่:

Decarydendron helenae 
Decarydendron lamii 
Decarydendron perrieri 
Decarydendron ranomafanensis
# Suchtelenia
Suchtelenia เป็นสกุลของพืชดอกที่อยู่ในวงศ์ Boraginaceae. มีเพียงสปีชีส์เดียวคือ 
Suchtelenia calycina (C.A.Mey.) DC. 

ถิ่นกำเนิดของมันคือ อิหร่านและคาซัคสถาน เติร์กเมนิสถานและอุซเบกิสถานในเอเชียกลาง
# Skiatophytum
Skiatophytum เป็นสกุลของพืชดอกที่อยู่ในวงศ์ Aizoaceae.

ถิ่นกำเนิดของมันคือ สาธารณรัฐแอฟริกาใต้

สปีชีส์ในสกุล ได้แก่:

Skiatophytum flaccidifolium 
Skiatophytum skiatophytoides 
Skiatophytum tripolium
# Decalepidanthus
Decalepidanthus เป็นสกุลของพืชดอกที่อยู่ในวงศ์ Boraginaceae.

ถิ่นกำเนิดของมันคือ อัฟกานิสถานไปยังเอเชียกลางและเนปาล

สปีชีส์ในสกุล ได้แก่:

Decalepidanthus echioides 
Decalepidanthus elongatus 
Decalepidanthus flavescens 
Decalepidanthus moltkioides 
Decalepidanthus parviflorus 
Decalepidanthus primuloides 
Decalepidanthus racemosus 
Decalepidanthus rosulatus 
Decalepidanthus trollii